R.A.A.A.M.

Ema, kas meie kass on ka juut?
2023-05-25 19:00 - 20:35 (Europe/Helsinki) | Kuressaare Linnateater, Tallinna 20, Kuressaare, Saare maakond, 93819
See on näidend sellest, kuidas inimene oma rahvusest teadlikuks saab. Sellest, millega ja milliste traumadega see seotud on. Kuidas jõuab inimeseni teadmine endast maailmas. Sellest, milline valik tuleb teha. See on etendus, kus me esitame iseendile küsimusi: mis peab juhtuma inimesega, kes hakkab naerma, narritama, kiusama teist inimest lihtsalt sellepärast, et too on juut. Ja siis võtab endale õiguse teist inimest tappa, sest too on juut. Holokaust – üks kõige hirmsamaid lehekülgi kaasaegse Euroopa ajaloos. Üks kõige raskemaid teemasid ka Eesti jaoks. Kas sellest peab rääkima? Või on parem seda teemat mitte puudutada, sest ta on siiamaani väga valulik? Või vastupidi, et sellest peab rääkima, sest vastasel korral, me unustame ka nende nimed, kes päästsid Eestis juute Teise maailmasõja ajal?
Autor-lavastaja JULIA AUG. Kunstnik POLINA GRECHKO (Venemaa). Valguskunstnik PRIIDU ADLAS (Draamateater). Videokunstnik LAURA ROMANOVA (Vaba Lava). Muusikaline kujundaja ARDO RAN VARRES. Laval ELINA REINOLD, LOVIISE KAPPER, OTT KARTAU ja TAAVI TEPLENKOV (Draamateater).
Lavastuse idee sai SA Eesti Rahvuskultuuri fondi, Siim ja Kristi Kallase fondi stipendiumi 2020. aastal

PILETIMAAILM
